钦定古今图书集成/方舆汇编/职方典/第1112卷 > 《赋役议》
## 钦定古今图书集成/方舆汇编/职方典/第1112卷 > 《赋役议》

“荆湖之民，惰者不能耕而本业日亏，贫者不知贩而
生计日缩，其驽钝者甘于为佣，而鸷悍者流而为劫，
于是赋之不知盈其额，而役之有不能任其力者矣。”
为今之计，冨则略仿建中两税之遗意，户无主、客，以
居为簿；丁无上、中，以产为差；不至如陆敬舆所谓“计
估算，缗突平长伪，挟轻资者，以徙而为脱，敦本业者”，
以在而倍诛，其亦可以均赋乎？役则踵行，雇役之成
规，官任其募而横费省，民出其值而休暇多，不至如
马端临所谓“睥睨朵颐征凌蔑”，官以役之贫冨为宦
况之丰啬，户以差之繁省卜家道之衰隆，其亦可以
均役乎？嗟乎，会计之目，唐独精于东南，以兵资遍也；
差役之条，宋独详于荆湖，以民力薄“也，由吾二者之
说，酌而行之，一年而事役均，十年而庶功兴”，其或可
以有效于今乎？